Българският Берлин

Мелодия от думи
2026-02-26 19:00 - 21:00 (Europe/Berlin) | Bulgarisches Kulturinstitut Български културен институт – Берлин, Leipziger Str. 114-115, 10117 Berlin, Берлин, 10117, Germany
Скъпи приятели и почитатели на българското слово,имаме удоволствието да Ви поканим на шестото издание на литературно-музикалния формат „МЕЛОДИЯ от ДУМИ“, където български творци споделят своето творчество на живо!

МЕЧТАТЕЛКИ
2026-03-06 18:30 - 20:30 | Lichtenberger Beratungs- und Begegnungszentrum LIBEZEM, Rhinstr. 9, 10315 Berlin, Берлин, 10315, Germany
Две лунатички, две поетеси, две мечтателки– за полета на душите– за раните от приземяванията– за смешното– за страшното– за тъмното, което започва да свети,гостуват в нашия гради ще ни представят своите живи, пулсиращи, огнени стихове, за да събудят сърцата и умовете ни.Павлина Йосева от София, Българияи Рада Цонева от Дрезденсъс своя емоционален поетичен спектакъл.

Седмица на българското кино - откриване на фестивала с филма „Жестокият път“
2026-04-23 20:00 - 22:00 | KLICK Kino, Windscheidstr. 19, Berlin, 10627, Germany
България | 2025 | Документален | 107 мин.
Оригинална версия с немски субтитри.
Този документален филм отбелязва 40-годишнината от едно изключително постижение в историята на българския алпинизъм – първото българско изкачване на връх Еверест през 1984 г. Филмът разказва драматичната история на българските алпинисти по най-трудния и смъртоносен маршрут на Западния хребет, известен като „Жестокият маршрут“. Четиридесет години по-късно, българите остават последните, достигнали върха по този маршрут. Филмът разказва за експедицията, обединила българския народ както никое друго събитие от социалистическата епоха.
Трейлър: https://www.youtube.com/watch?v=kJ5bKy6_NOY&t=14s

Седмицата на българското кино - прожекция на филма „Триумф“
2026-04-24 20:00 - 22:00 | KLICK Kino, Windscheidstr. 19, Berlin, 10627, Germany
България / Гърция | 2024 | 97 мин.
Оригинална версия с немски субтитри.
Най-новият филм на режисьорския дует Кристина Грозева и Петър Вълчанов, „Триумф“, е черна комедия, чийто сюжет се върти около мистериозния случай с дупката в село Царичина. Сценарият на Дечо Таралежков, Кристина Грозева и Петър Вълчанов ни връща в началото на 90-те години на миналия век, посткомунистическата епоха. Тайна работна група от високопоставени офицери от българската армия, водена от ясновидец, започва да копае дупка в търсене на мистериозен артефакт, който ще донесе върховен триумф.
Трейлър филма „Триумф“

Седмица на българското кино - прожекция на филма „Пролетно равноденствие“.
2026-04-25 20:00 - 22:00 | KLICK Kino, Windscheidstr. 19, Berlin, 10627, Germany
Три хумористични, но и трогателни истории се сливат в екзистенциална драма за живота на обикновените хора, които трябва да приемат всичко с достойнство и да намерят смисъл в абсурдността на всичко това. Ефективното изобразяване на филма е постигнато чрез реализъм, сериозност, откритост, сбит диалог и документална простота.
Трейлър на филма

Гала концерт на Софийската филхармония в Берлин
2026-04-26 15:30 - 17:30 | Berliner Philharmonie, Herbert-von-Karajan-Straße 1, Berlin, 10785, Germany
Софийската филхармония се завръща на една от най-престижните концертни сцени в Европа – сцената на Берлинската филхармония с програма, която представя най-доброто от европейската музикална традиция.
Софийска филхармония
Найден Тодоров — диригент
Шери Це — цигулка
Соджунг Парк — пиано
Програма:
Камий Сен-Санс — Интродукция и рондо капричиозо за цигулка и оркестър, оп. 28
Робърт Шуман — Концерт за пиано и оркестър в ла минор, оп. 54
Антонин Дворжак — Симфония № 8 в сол мажор, оп. 88.

Седмицата на българското кино – прожекция на филма "Защото обичам лошото време"
2026-04-26 20:00 - 22:00 | KLICK Kino, Windscheidstr. 19, Berlin, 10627, Germany
България | 2024 | 100 мин.
Оригинална версия с немски субтитри.
В един дъждовен пролетен ден Ирина се завръща в крайбрежния град, където е прекарала лятото с Борис, когото не е виждала от 20 години. Двамата се впускат да преоткрият миналото си, което може би ще промени бъдещето им.
Трейлър : Защото обичам лошото време

Седмицата на българското кино – прожекция на филма "Безветрие"
2026-04-27 20:00 - 22:00 | KLICK Kino, Windscheidstr. 19, Berlin, 10627, Germany
България / Италия | 2024 | 93 мин.
Оригинална версия с немски субтитри.
Калоян се завръща в родното си село след дълго отсъствие, за да продаде апартамента на починалия си баща. Това, което първоначално изглежда като банална задача, се превръща в пътешествие на себепознание, в което той трябва да се изправи срещу миналото и потиснатите спомени.
Трейлър https://www.youtube.com/watch?v=bN2ObgE1adw

Седмицата на българското кино – прожекция на филма "Смирен"
2026-04-28 20:00 - 22:00 | KLICK Kino, Windscheidstr. 19, Berlin, 10627, Germany
България | 2021 | 92 мин.
Оригинална версия с немски субтитри.
Васил е 40-годишен режисьор на документални филми, който не е постигнал успеха, за който мечтае. Той обръща гръб на собственото си семейство и влага цялата си енергия в новия си филм за разбитите семейни отношения между монах и майка му. Когато научава, че монахът е в психиатрична болница, а майка му е на път да се подложи на операция за рак, Васил решава да ги събере, за да заснемат емоционалния финал на филма си.
Трейлър: https://youtu.be/otPYNOabTG8

Седмицата на българското кино – прожекция на филма „Пастирът“
2026-04-29 20:00 - 22:00 | KLICK Kino, Windscheidstr. 19, Berlin, 10627, Germany
България | 2024 / Премиера 2026 | 128 мин.
Оригинална версия с немски субтитри.
„Пастирът“ е филм за Свети Йоан Рилски, първият канонизиран българин и небесен покровител на българския народ. Той разказва историята на Йоан от село Скрино и неговото освобождение от ограниченията на светския живот по пътя му към Бога. В новохристиянизирана България той оставя зад гърба си предсказуемия живот в селото и поема по пътя от манастира към живота на отшелник. Решението му обърква, разтърсва и изпълва с гняв неговите близки и единоверци. Всеки от тях е въвлечен в голяма борба – борбата със самия себе си.

Третото издание на Седмицата на българското кино завършва с джаз концерт на Даниел Ставински (пиано) и Владимир Кърпаров (саксофон) с начало 19:00 часа в KLICK Cafe на кино KLICK.

ОТКРИВАНЕ НА ИЗЛОЖБА 75 години Художествена гимназия / AUSSTELLUNGSERÖFFNUNG 75 Jahre Kunstgymnasium Sofia
2026-05-11 19:00 - 21:00 | Bulgarisches Kulturinstitut Български културен институт – Берлин, Leipziger Str. 114-115, 10117 Berlin, Берлин, 10117, Germany
Изложба учители и ученици
11.05.2026 19 часа | Bulgarisches Kulturinstitut Leipziger Straße 114-115, 10117 Berlin | Вход свободен
Тази експозиция чества 75-ата годишнина от основаването на една от най-влиятелните образователни институции в България, Националното училище за изящни изкуства „Илия Петров“, или както е известна – Художествената гимназия в София.
Представена в залите на Българския културен институт в Берлин, изложбата разширява хоризонта на познание за българската художествена школа и функционира като пресечна точка на творчески енергии, в която пътищата на учители и ученици се обединяват в общо артистично пространство.
Създадена през 1951 г. като първото специализирано средно училище за изящни изкуства у нас, Гимназията е замислена като стратегически център за ранно откриване и развитие на млади таланти. Уникалността ѝ се корени в нейния специфичен педагогически модел: тук учителите не са просто теоретици, а активно присъстващи на сцената артисти. Това превръща ателието в пространство за директно предаване на опит, където знанието се усвоява чрез споделен творчески процес.
Вместо традиционна историческа ретроспекция, концепцията на проекта залага на синхронния прочит – „моментна снимка“ на днешното състояние и творчески капацитет. Фокусът е поставен върху съвременните визуални търсения, които дефинират облика на гимназията в настоящия исторически момент, улавяйки автентичния ритъм на работа в ателиетата. В центъра на изложбата стои идеята за „живото знание“: чрез паралелното представяне на творбите се проследява как класическият канон и фундаменталните пластични принципи се трансформират в смели съвременни стратегии.
Учителят в Художествената гимназия органично съчетава ролята на ментор с тази на провокиращ артист, вдъхновявайки следващото поколение. Експозицията обхваща богат спектър от медии – от класическата рисунка и живопис до съвременни графични и пространствени форми. В този диалог се срещат младежкият стремеж към идентичност и зрелостта на утвърдения професионалист. Изложбата утвърждава ролята на Гимназията като динамична лаборатория, в която се изграждат не само технически умения, но и цялостни артистични характери, способни да навигират в съвременното изкуство.
Куратор: Олимпия Даниел
Ausstellung von Professoren und Schülern
11. Mai 2026 19 Uhr | Bulgarisches Kulturinstitut Leipziger Straße 114-115, 10117 Berlin | Eintritt: frei
Die Ausstellung würdigt den 75. Jahrestag der Gründung einer der einflussreichsten Bildungseinrichtungen Bulgariens: der Nationalen Schule für Bildende Künste „Ilia Petrov“ in Sofia, die auch als das Kunstgymnasium bekannt ist.
Die Ausstellung, die in den Räumen des Bulgarischen Kulturinstituts in Berlin gezeigt wird, erweitert den Horizont des Wissens über die bulgarische Kunstschule und fungiert als Schnittpunkt kreativer Energien, an dem sich die Wege von Professoren und Schülern in einem gemeinsamen künstlerischen Raum vereinen.
Das Gymnasium wurde 1951 als erste spezialisierte Sekundarschule für bildende Künste in Bulgarien gegründet und als strategisches Zentrum zur frühen Entdeckung und Förderung junger Talente konzipiert. Seine Einzigartigkeit liegt in seinem spezifischen pädagogischen Modell: Die Lehrenden sind hier nicht nur Theoretiker, sondern aktiv tätige Künstlern. Dadurch wird das Atelier zu einem Raum der unmittelbaren Weitergabe von Erfahrung, in dem Wissen durch einen gemeinsamen schöpferischen Prozess erworben wird.
Anstelle einer traditionellen historischen Retrospektive setzt das Projektkonzept auf eine synchrone Lesart: Eine „Momentaufnahme“ des heutigen Zustands und des kreativen Potenzials. Der Fokus liegt auf den zeitgenössischen visuellen Suchbewegungen, die das Profil des Gymnasiums in der Gegenwart prägen, sowie auf dem authentischen Arbeitsrhythmus in den Ateliers. Im Zentrum der Ausstellung steht die Idee des „lebendigen Wissens“: Durch die parallele Präsentation der Werke wird sichtbar, wie sich der klassische Kanon und fundamentale plastische Prinzipien in mutige, zeitgenössische Strategien transformieren.
Der Professor am Kunstgymnasium verbindet die Rolle des Mentors organisch mit der eines provozierenden Künstlers und inspiriert so die nächste Generation. Die Ausstellung umfasst ein breites Spektrum an Medien – von klassischer Zeichnung und Malerei bis hin zu zeitgenössischen grafischen und räumlichen Formen. In diesem Dialog begegnen sich das jugendliche Streben nach Identität und die Reife des etablierten Profis. Die Ausstellung bekräftigt die Rolle des Gymnasiums als dynamisches Labor, in dem nicht nur technische Fähigkeiten, sondern auch ganzheitliche künstlerische Persönlichkeiten entwickelt werden, die sich im zeitgenössischen Kunstgeschehen orientieren können.
Olympia Daniel

XI-ти фолклорен събор "На мегдана на другата България" в Мюнхен,Германия
2026-05-15 - 2026-05-17 | BMW Park, Grasweg 74, München, 81373
Сто и десет групи и 9 участници от 23 държави са се записали до момента за участие в единадесетото издание на пътуващия събор „На мегдана на другата България“, което ще се състои в град Мюнхен, Германия, между 15 и 17 май 2026 г. Tова съобщиха от БТА, които са официален медиен партньор на събора. Организатор на събора тази година е фолклорен ансамбъл “ Лазарка “ – Мюнхен с худ. ръководител Пламен петков. Идеята на събора е той да се провежда всяка година на различно място от различна група под различно мото и да дава мегдан на българските групи, творящи извън граница не само за танци и хора, но и за запознанство и обмен на опит на живо. Основоположници на събора и организатори на първото му издание : „От Извора“ Лион (Франция).
Пoстоянен координатор на събора : Анита Екенова

Традиционен български събор "Нишка от корен" - 23.05-24.05.2026 г. - гр.Мюнстер, Германия
2026-05-23 - 2026-05-24 | Münster, Germany
Предвидена Програма за събитието:

Първи ден: 23.05.2026 г:
15.00 – 16.00ч. – Дефиле от старото кметство из улиците на стария град.

19.00 – 22.00ч. – ФОЛКЛОРЕН СПЕКТАКЪЛ на заявилите участие танцови групи и индивидуални изпълнители.

КОНЦЕРТ НА ОРКЕСТЪР „КАНАРИТЕ“.
Адрес на залата за фолклорния спектакъл: Stadthalle Hiltrup,Westfalenstrasse 197, 48165, Münster

Втори ден: 24.05.2026 г.

11.00 – 18.30ч. Музей на занаятите Мюленхоф, гр.Мюнстер- изживяване на открито.

Адрес: Mühlenhof Freilinchtmuseum Münster,Theo-Breider-Weg 1, 48149 Münster

В програмата участват всички танцови групи, които ще се включат до 24.01.2026г., както и Оркестър Канарите.

Особено внимание ще отделим на отпразнуватето на Деня на Светите братя Кирил и Методий, на българската азбука и на славянската книжовност.
В тази връзка ще бъде изграден „Дворът на кирилицата“ със средновековния дух на времето от създаване на славянската писменост.
Нашите гости от детския етнографски център „Потомци“ ще се погрижат за осъществяване на средновековната атмосфера с облекла, снимки, майсторене, детски средновековни игри, майсторът Монетар ще демонстрира изсичането на древните монети – медальонът на буквите и печата на цар Борис, придружени с исторически разказ.

Ще можем да се докоснем до пейката-книга, посветена на славянската писменост, приятелски предоставена специално за празника.
На нея има представяне и на немски език, за да може гостите на музеят да се запознаят лично с празника, който отбелязваме в този специален ден!

Иска ни се да разкажем и за паметника на буквите, който трепетно очакваме и силно се надяваме да можем да открием в този ден, но както казахме в началото – работим по няколко проекта и когато бъдат приключени, ще бъдат обявени окончателно.

Наш гост ще бъде и Музеят на хляба и традиционните храни, Копривщица, с „Юнашкия тиган“- Най-големият Български тиган ( познат ни от събора в Жеравна) и всички ние ще бъдем свидетели на приготвянето на вкусната гозба в него.

Ще се разходим по калдъръма на чаршията и както всяка година ще попаднем в магията на изчезващите занаяти. Ще разгледаме с вълнение накипрените Дюкяни. Ще усетим аромата на дъхавия хляб от фурната и българската скара, а в Юнашкия тиган ще къкри вкусна българска гозба по стара рецепта.

…А на Мегдана ще се хванем за ръце и ще изиграем най-хубавите български хора!

Е…, след тази виртуална разходка, създадена от изживяни и предстоящи събития, ви очакваме да сътворим и изживеем и този български събор заедно!

ДОБРЕ СТЕ НИ ДОШЛИ!

От Организаторите:

Българско културно сдружение „Малката България“ / Das kleine Bulgarien e.V.

Празничен концерт посветен на 24-ти май в БКИ Берлин / Festkonzert anlässlich 24. Mai
2026-05-27 19:00 - 21:00 | Bulgarisches Kulturinstitut Български културен институт – Берлин, Leipziger Str. 114-115, 10117 Berlin, Берлин, 10117, Germany
ПРАЗНИЧЕН КОНЦЕРТ ПОСВЕТЕН НА 24-ТИ МАЙ – ДЕН НА СВЕТИТЕ БРАТЯ КИРИЛ И МЕТОДИЙ, НА БЪЛГАРСКАТА АЗБУКА, ПРОСВЕТА И КУЛТУРА И НА СЛАВЯНСКАТА КНИЖОВНОСТ
Вход свободен с предварителна регистрация на: bki-anmeldung@bulgarisches-kulturinstitut.deМаксимилиан Терзийски – цигулкаАдам Томашевски – пианоЛеа Мари Терзийска – пиано
В програмата произведения от Йохан Себастиан Бах, Лудвиг ван Бетовен, Волфганг Амадеус Моцарт, Ян Сибелиус, Франц Ваксман, Клод Дебюси и Фредерик Шопен.
Научете повече: https://www.bulgarisches-kulturinstitut.de/bg/%d0%bf%d1%80%d0%b0%d0%b7%d0%bd%d0%b8%d1%87%d0%b5%d0%bd-%d0%ba%d0%be%d0%bd%d1%86%d0%b5%d1%80%d1%82-%d0%bf%d0%be%d1%81%d0%b2%d0%b5%d1%82%d0%b5%d0%bd-%d0%bd%d0%b0-24-%d1%82%d0%b8-%d0%bc%d0%b0%d0%b9/?fbclid=IwY2xjawRqVpFleHRuA2FlbQIxMABicmlkETFTa1pSSVZEY1NwZmJRcTFEc3J0YwZhcHBfaWQQMjIyMDM5MTc4ODIwMDg5MgABHtVHNF1rGjUerJZvqfcmM-zH2mIjDG9JtL1X7zhwJe018ly88xIjXY-oqSWU_aem_X2IMhySrtsP2akxnXbPUMQ

FESTKONZERT ANLÄSSLICH 24. MAI – DER TAG DER HEILIGEN BRÜDER KIRILL UND METHOD, DES BULGARISCHEN ALPHABETS, DER BILDUNG UND DER KULTUR, SOWIE DER SLAWISCHEN LITERATUR
Eintritt: frei nur mit Voranmeldung unter: bki-anmeldung@bulgarisches-kulturinstitut.de
Maximilian Terziyski – ViolineAdam Tomaszewski – KlavierLea Marie Terziyska – Klavier
Im Programm Werke von Johann Sebastian Bach, Ludwig van Beethoven, Wolfgang Amadeus Mozart, Jean Sibelius, Franz Waxmann, Claude Debussy und Frederic Chopin.
Mehr erfahren unter:https://www.bulgarisches-kulturinstitut.de/festkonzert/?fbclid=IwY2xjawRqWAJleHRuA2FlbQIxMABicmlkETFTa1pSSVZEY1NwZmJRcTFEc3J0YwZhcHBfaWQQMjIyMDM5MTc4ODIwMDg5MgABHulswEqS6EQCgwVN6xSo6VR_ZNNU-9jVlTGmehRypvi8wodqmF9cHM7VSZas_aem_OQaogI1mMalyWlqqVCNBwg

Виктория Лазарова с трио „БалкаНова“ и писателят Весо Портарски на една сцена в Берлин
2026-05-30 18:00 - 23:00 | Haus der Sinne, Ystader Straße 10, Berlin, 10437, Germany
Българката Виктория Лазарова, заедно с музикално трио „БалкаНова“ и писателят Весо Портарски ще се качат на една сцена в емблематичната берлинска културна сцена Haus der Sinne.
След концерта и четенето ще има денс парти с диджей.
Заповядайте на 30 май от 18,00 до 23,00 ч. на адрес:
Ystader Straße 10, 10437 Берлин
Билети се предлагат на касата или предварително TУК

Международното трио БалкаНова, с участието на българската певица Виктория Лазарова, съчетава балкански фолк и световен джаз в иновативен стил. Новият им албум „July Morning“ беше издаден през февруари 2025 г. от Laika Records, с подкрепата на Берлинския сенат.
Вечерта ще започне с четене от автора Весо Портарски и ще продължи с Музикално Трио БалкаНова, в състав:
Виктория Лазаровa, вокал, акордеон, перкусии;
Андреас Брун, 7-струнна китара:
Робин Драганич, контрабас;
Гост музиканти:
Владимир Карпаров, саксoфон;
Младен Стоянов, цигулка;
Мануел Подхостник, барабани.
Танцьори от различни български танцови групи ще обогатят вечерта с традиционни танци.
За да се отпуснете и да се потопите в купона, DJ UW ще пуска балкански мелодии.
Не пропускайте тази фантастична вечер!

Музикална приказка от думи - забавно шоу за деца
2026-06-11 18:00 - 19:30 | Bulgarisches Kulturinstitut Български културен институт – Берлин, Leipziger Str. 114-115, 10117 Berlin, Берлин, 10117, Germany
Скъпи деца,
заповядайте на едно вълшебно приключение!Очакват ви приказни моменти, усмивки и много забавления!
Не забравяйте да вземете и вашите родители,защото най-хубавите истории се споделят заедно.
А най-важното…героите сте ВИЕ!
Подгответе любими стихчета и песнички на български език да се забавляваме заедно.
Ще има и награди.
Със специалното участие на писателката Лили Спасова от България, която ще представи свои забавни детски книжки.
Таня Чимпилска, заедно с талантливия си син Христо Чимпилски ще представят своя авторска приказка.

ПОКАНА ЗА ПРЕМИЕРНА ВЕЧЕР В БЕРЛИН: КНИГА • ФИЛМОВ ПИЧ • НЕТУЪРКИНГ
2026-06-13 19:00 - 21:00 | Mercure Hotel Berlin Wittenberg Platz
С огромно удоволствие ви каним на една вдъхновяваща вечер, изпълнена с нови възможности, професионални контакти и творческа енергия по случай премиерата на:
„157 ∞: Формулата на успеха, за да повярваш във всичко, което желаеш“
Присъединете се към специално събитие, което обединява премиера на книга, представяне на филмов проект и ексклузивен networking event в сърцето на Берлин.
АКЦЕНТИ НА СЪБИТИЕТО
Представяне на книгата на живо и автографи Филмов Pitch: „The Singer“ от Ilham von Schöning
Networking за създатели, предприемачи и професионалисти
Вдъхновяващи разговори за успех, растеж и силата на вярата

Дата: 13 юни 2026
Час: 19:00 ч.
Място: Mercure Hotel Berlin Wittenberg Platz

Събитието ще се проведе изцяло на английски език.
РЕГИСТРАЦИЯ За участие е необходима потвърдена регистрация по имейл.
Моля изпратете вашата заявка за регистрация на: info@suzan-yumerova.com

Поръчайте книгата: [Купи „157 ∞“ от Amazon](https://lnkd.in/dGasWdjj?utm_source=chatgpt.com)

Местата са ограничени — запазете своето място още днес и станете част от една незабравима премиерна вечер в Берлин.

#157Infinity
#BookPremiere
#FilmPitch
#TheSinger
#BerlinNetworking
#BookLaunch
#NetworkingEvent
#SuccessFormula
#SuzanYumerova

lnkd.in
